雍州_(東晉)

雍州 ， 東晉和南朝時設置的州 。 雍州刺史部 ， 原以長安爲中心 。 東晉孝武帝時 （ 372年 － 396年 ） ， 始於襄陽僑立雍州 ， 並立僑郡縣 。 劉宋元嘉二十六年 （ 449年 ） ， 割荊州的五郡 （ 襄陽郡 、 南陽郡 、 新野郡 、 順陽郡 、 隨郡 ） 爲雍州 ， 而僑郡縣猶寄寓在諸郡界 。 大明中 ， 又分實土郡縣以爲僑郡縣境 。 徐志雍州有北上洛 、 北京兆 、 義陽三郡 。 北上洛 ， 晉孝武立 ， 領上洛 、 北商 、 酆陽 、 陽亭 、 北拒陽五縣 。 北京兆領北藍田 、 霸城 、 山北三縣 。 並雲景平中立 。 義陽 ， 雲晉安帝立 ， 領平氏 、 襄鄉二縣 。 酆陽 、 陽亭 、 北拒陽 ， 並雲安帝立 ， 餘縣不注置立 。 今並無此三郡 。 劉宋時領十七郡 ， 六十縣 ， 戶三萬八千九百七十五 ， 口十六萬七千四百六十七 。 去京都水四千四百 ， 陸二千一百 。